To mænd er mandag blevet idømt fængselsstraf for at have samarbejdet om et røveri i Rema 1000 i Aalborg.

En 26-årig mand er blevet dømt for at have gennemført et røveri mod Rema 1000 i Vingårdsgade i Aalborg, mens hans 24-årige ven blev dømt for at have hjulpet ham med at  flygte fra stedet. Den 26-årige mand, som udførte røveriet blev idømt 10 måneders fængsel, mens hans 24-årige hjælper blev idømt seks måneders fængsel. Den 26-årige erkendte dommen og fik betænkningstid, hvilket vil sige, at han har 14 dage til at kunne anke dommen. Den 24-årige nægtede sig skyldig, men da der var beviser for, at han havde været sammen med den 26-årige dømte røver, inden røveriet - og havde stillet en flugtcykel til rådighed for ham uden for dagligvarebutikken - fandt dommeren ham skyldig. Den 24-årige modtog dog dommen, selvom han havde nægtet sig skyldig. Truede med kanyle Røveriet fandt sted søndag den 22. august om formiddagen. Ifølge anklageskriftet indfandt den 26-årige tiltalte sig i butikken og holdt en kanyle, en hobbykniv og en anden spids genstand frem mod kassemedarbejderen, men han sagde "giv mig penge i kassen". Han er kun blevet dømt for at have truet med kanylen, da man gennem overvågningsmaterialet ikke kunne se en hobbykniv. Flugtcykel stod klar udenfor Manden fik udleveret, hvad der var i kassen, og ifølge politiets anklager mod manden tog han derefter flugten på den cykel, som  den 24-årige holdt klar uden for REMA-butikken. Manden fik udleveret, hvad der var i kassen, og ifølge politiets anklager mod manden, tog han derefter flugten på den cykel, som  den 24-årige holdt klar uden for REMA-butikken. Genkendt på billeder fra røveriet I første omgang så det ud til, at gerningsmændene var sluppet godt fra røveriet, da politiet ikke de første uger og måneder fik de nødvendige gennembrud i efterforskningen. I november valgte politiet imidlertid at offentliggøre billeder fra røveriet, og det gav nærmest omgående bonus og førte til anholdelsen af de to mænd, der nu er tiltalt i sagen. De to mænd har siddet varetægtsfængslet siden november og blev i dag løsladt efter retssagen.  De er løsladt indtil de bliver kaldt ind til afsoning.